Document ID: /roh_data/filtered/fineweb-2-filterrobots_roh.jsonl.gz/18988

La stad 1997 ha pudì vegnir inaugurada en l’anteriur edifizi d’administraziun da las minieras da plum e d’argient a S-charl il museum Schmelzra.
En il plaun sutterran ed en il plaunterren da l’edifizi reconstruì è endrizzada ina vasta exposiziun da minieras.
Il plaun sut il tetg ha la Fundaziun Schmelzra dà en locaziun al Parc Naziunal Svizzer, che ha realisà en quel lieu autentic in’exposiziun da l’urs.
Il lieu dal museum è fitg autentic: gist qua daspera è vegnì sajettà il 1904 il davos urs autocton da la Svizra, l’edifizi è circumdà da guauds, en ils quals han vivì ils davos urs da la Svizra.